挽葉翰林
作者：劉敞
朝代：宋

paragraphs: 翰林氣英發，博學起徒步。
初射東堂策，巳稱濟時具。
出入三千歲，差池千一遇。
青雲得自致，白眼與俗迕。
勁節凌秋旻，玄文匿深霧。
尺璧可令毁，堅石難使鑄。
董生膠西相，賈子長沙傅。
終疑希世才，良用制作誤。
銜悲去修門，觖望動行路。
落落長松姿，歲晏悴霜露。
平生慕高名，邂逅隔清晤。
心許千金劍，無由挂君墓。